GLAND เผยงบฯ Q2 กำไรลด 45% หลังเจอผลกระทบจากภาวะเศรษฐกิจชะลอตัว
GLAND เผยงบฯ Q2 กำไรลดลง 45% หลังเจอผลกระทบจากภาวะเศรษฐกิจชะลอตัว โดยงบฯ Q2/58 กำไรสุทธิ 108.50 ลบ. ลดลง 45% จากปีก่อนที่มีกำไร 197.12 ลบ. ขณะที่ งวด 6 เดือนมีกำไร 383.68 ลบ. เพิ่มขึ้น 35% จากปีก่อนที่มีกำไร 283.63 ลบ.
14 ส.ค. 2558

บริษัท แกรนด์ คาแนล แลนด์ จำกัด (มหาชน) หรือ GLAND รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 มีกำไรสุทธิ 108.50 ล้านบาท หรือมีกำไรสุทธิ 0.02 บาทต่อหุ้น ลดลง 45% จากช่วงเดียวกันของปีก่อนที่มีกำไรสุทธิ 197.12 ล้านบาท หรือมีกำไรสุทธิ 0.037 บาทต่อหุ้น
ขณะที่ ผลการดำเนินงานช่วง 6 เดือนแรกมีกำไรสุทธิ 383.68 ล้านบาท หรือ 0.069 บาทต่อหุ้น เพิ่มขึ้น 35% จากช่วงเดียวกันของปีก่อนที่มีกำไรสุทธิ 283.63 ล้านบาท หรือ 0.053 บาทต่อหุ้น
โดยผลการดำเนินงวด 3 เดือนที่มีกำไรลดลง เนื่องจากบริษัทได้รับผลกระทบจากภาวะเศรษฐกิจ ส่งผลให้ผู้บริโภคขาดความเชื่อมั่นในการซื้ออสังหาริมทรัพย์ ประกอบกับความเข้มงวดในการปล่อยสินเชื่อของธนาคารพาณิชย์ ทำให้การพิจารณาสินเชื่อล่าช้า กระทบต่อความสามารถในการรับโอนห้องชุดของลูกค้าบางส่วน